# līgums

# Par Rīgas HES ūdens pārgāznes aizsprosta kravas celtņa metālkonstrukcijas remontdarbiem

Rīgā,

|  |  |  |
| --- | --- | --- |
| **Akciju sabiedrība "Latvenergo"**(turpmāk – "Pasūtītājs") | un | **SIA "****NK TEHNOLOĢIJA"**(turpmāk – "Uzņēmējs") |
| Reģistrācijas numurs: 40003032949PVN maksātāja numurs: LV40003032949 |  | Reģistrācijas numurs: 40003531242PVN maksātāja numurs: LV40003531242 |
| Adrese: Pulkveža Brieža iela 12, Rīga, LV-1230 |  | Adrese: Rīga, Dzelzavas iela 120Z, LV-1021 |
| [..] kuru pārstāv tās [..]; |  | [..] kuru pārstāv tās [..]; |
|  |  |  |
|  |  |  |
|  |  |  |

turpmāk katrs atsevišķi - "Puse", abi kopā - "Puses", vienojas par šādiem Līguma noteikumiem:

# SPECIĀLIE NOTEIKUMI

## Līguma priekšmets

* 1. Uzņēmējs apņemas veikt Pasūtītājam Rīgas HES ūdens pārgāznes aizsprosta kravas celtņa metālkonstrukcijas remontdarbus (turpmāk – Darbi), bet Pasūtītājs apņemas apmaksāt atbilstoši Līguma noteikumiem izpildītos Darbus.
	2. Līguma ietvaros paredzētie Darbi iekļauj:
		1. [x]  remontdarbus;
		2. [ ]  iekārtu, būvju uzturēšanas un apkopes darbus;
		3. [ ]  būvdarbus;
		4. [ ]  autoruzraudzību;
		5. [ ]  apsekošanas darbus;
		6. [x]  Darbu veikšanas projekta izstrādi;
		7. [ ]  Būvprojekta izstrādi;
		8. [ ]  Tehniskā projekta izstrādi;

## Līguma cena un Līguma summa

* 1. Līguma cena par šajā Līgumā noteikto Darbu izpildi, ko Pasūtītājs maksā Uzņēmējam, ir noteikta līdz EUR 562 582.00 (pieci simti sešdesmit divi tūkstoši pieci simti astoņdesmit divi *euro* un 00 centi), bez PVN, un neparedzētie izdevumi EUR 56 258.20 (piecdesmit seši tūkstoši divi simti piecdesmit astoņi *euro* un 20 centi), bez PVN, kas kopā veido Līguma summu līdz 618 840.20 (seši simti astoņpadsmit tūkstoši astoņi simti četrdesmit *euro* un 20 centi), bez PVN.

## Līguma sastāvdaļas

* 1. Līguma Speciālie noteikumi;
	2. Līguma Vispārīgie noteikumi;
	3. Līguma pielikumi:
		1. [x]  Pielikums Nr.1 – Cenu tabula;
		2. [x]  Pielikums Nr.2 – Darbu izpildes laika grafiks;
		3. [x]  Pielikums Nr.3 – Tehniskā specifikācija;
		4. [x]  Pielikums Nr.4 – Apakšuzņēmēju un tiem uzticēto Darbu saraksts;
		5. [x]  Pielikums Nr.5 – Informācija darbuzņēmējiem, veicot darbus AS "Latvenergo" objektos;
		6. [x]  Pielikums Nr.6 – Uzņēmēja iesniegtais piedāvājums iepirkuma procedūrā"Rīgas HES un Ķeguma HES-2 kravas celtņu metālkonstrukcijas remonts ", ID Nr. AS "Latvenergo" 2022/36 (netiek fiziski pievienots Līgumam).

## Darbu izpildes termiņš

* 1. Uzņēmējs apņemas veikt Darbus saskaņā ar Darbu izpildes laika grafiku (Pielikums Nr.2), uzsākot Darbu izpildi 2023.gada 15.maijā un pabeidzot Darbus līdz 2023.gada 31.decembrim.

## Darbu apjoms un uzdošanas kārtība

* 1. Līguma Darbu apjoms ir noteikts Līgumā un jebkuras izmaiņas tajā, t.sk., arī par neparedzētu darbu veikšanu, Pasūtītājs Uzņēmējam apmaksā tikai gadījumā, ja pirms šādu darbu veikšanas Puses ir abpusēji parakstījušas vienošanos par izmaiņām Darbu apjomos, ievērojot Vispārīgo noteikumu 12.punktu, vai attiecībā uz neparedzēto darbu izpildi Līguma apjoma un summas ietvaros (no Pielikumā Nr.1 norādītās neparedzēto izdevumu pozīcijas), Pasūtītājs Uzņēmējam apmaksā tikai gadījumā, ja pirms šādu darbu veikšanas Puses ir fiksējušas šādu darbu apjoma izmaiņu nepieciešamību tehniskajā aktā, ko paraksta abu Pušu Projekta vadītāji. Ja Uzņēmējs, neievērojot šajā punktā paredzēto kārtību, uzsāk un izpilda darbus, kuri nav iekļauti Līguma Darbu apjomos un Cenu tabulā (Pielikums Nr.1), tad Pasūtītajam nav pienākums apmaksāt šos darbus vēlāk, kad šie darbi vai izrietošie no tiem nepieciešamie darbi ir izpildīti, un visi šie izdevumi ir jāsedz pašam Uzņēmējam.

## Garantijas defektu pieteikšanas periods

Garantijas defektu pieteikšanas periods ir 36 (trīsdesmit seši ) mēneši, skaitot no dienas, kas abpusēji parakstītā Darbu nodošanas-pieņemšanas aktā norādīta kā Garantijas defektu pieteikšanas termiņa sākuma datums.

## Līguma nodrošinājumi

* 1. [ ]  netiek piemērots.
	2. Uzņēmējam Vispārīgajos noteikumos noteiktā kārtībā ir jāiesniedz Pasūtītājam:
		1. [x]  21 (divdesmit vienas) dienas laikā pēc Līguma parakstīšanas - Līguma izpildes nodrošinājums 10% apmērā no Līguma cenas;
		2. [ ]  Avansa maksājuma nodrošinājums Līgumā paredzētā avansa maksājuma apmērā;
		3. [ ]  pirms Darbu nodošanas Pasūtītājam - Garantijas laika nodrošinājums 5% apmērā no Līguma cenas.

## Apdrošināšana

* 1. [ ]  netiek piemērots.
	2. Uzņēmējam Vispārīgajos noteikumos noteiktā kārtībā ir jāiesniedz Pasūtītājam apdrošināšanas līguma kopiju par:
		1. [ ]  būvdarbu veicēja civiltiesiskās atbildības obligāto apdrošināšanu normatīvajos aktos noteiktajā kārtībā, apdrošināšanas segumā ietverot atbildību par zaudējumiem/kaitējumu Pasūtītājam/Pasūtītāja personālam;
		2. [ ]  būvspeciālistu civiltiesiskās atbildības obligāto apdrošināšanu normatīvajos aktos noteiktajā apjomā;
		3. [x]  Uzņēmēja civiltiesiskās atbildības apdrošināšanu pret Pasūtītāju.
	3. Uzņēmēja civiltiesiskās apdrošināšanas pret Pasūtītāju apdrošināšanas kompensācijas limits ir ne mazāks kā Līguma cena.

## Pilnvarojums būvniecības informācijas sistēmā

* 1. [x]  netiek piemērots.
	2. [ ]  Pasūtītājs nodrošina Uzņēmējam Darbu izpildei nepieciešamo pilnvarojumu būvniecības informācijas sistēmā.

## Apakšuzņēmēju piesaistes kārtība

* 1. [ ]  saskaņā ar Vispārīgo noteikumu kārtību A.
	2. [x]  saskaņā ar Vispārīgo noteikumu kārtību B.

## Darbu pieņemšanas kārtība un samaksa

* 1. Darbi tiek pieņemti Tehniskajā specifikācijā (Pielikums Nr.3) noteiktajā kārtībā, bet jebkurā gadījumā noformējot Darbu nodošanas – pieņemšanas aktu, kā tas ir noteikts Vispārīgajos noteikumos. Atkarībā no Darbu specifikas, Līgums paredz vēl šādu aktu noformēšanu:
		1. [x]  Ikmēneša akts par izpildītajiem darbiem (Forma 2);
		2. [ ] Akts par iekārtas un/vai būves pieņemšanu ekspluatācijā pēc remonta un/vai apkopes;
		3. [ ]  Būvniecību reglamentējošos normatīvajos aktos noteiktie akti pieņemšanai ekspluatācijā;
		4. [x]  Līguma saistību izpildes akts pēc visu garantijas saistību izpildes;

* + 1. [ ]  TOPS sistēmas pieraksti par iekārtas un/vai būves pieņemšanu ekspluatācijā pēc remonta un/vai apkopes;
	1. Puses vienojas, ka kārtējā mēnesī faktiski izpildītos darbus Pasūtītājs pieņem ar Pušu parakstītu ikmēneša aktu (Forma Nr.2) par izpildītajiem darbiem. Šādā gadījumā Uzņēmējs, atbilstoši Pasūtītāja apstiprinātai formai (Forma Nr.2), sagatavo un iesniedz Pasūtītājam apstiprināšanai ikmēneša aktu par izpildītajiem darbiem līdz kārtējā mēneša 27.datumam, ievērojot faktiski izpildītos Darbus, Darbu veikšanas projektu un Cenu tabulu (Pielikums Nr.1). Ikmēneša akti par iepriekšējā mēnesī izpildītajiem darbiem netiek uzskatīti par darbu pieņemšanas dokumentu, bet kalpo tikai kā pamats samaksas veikšanai pa posmiem. Uzņēmējs rēķinus ir tiesīgs izrakstīt tikai pēc ikmēneša akta par izpildītiem darbiem (Forma Nr.2) parakstīšanas no Pasūtītāja puses. Uzņēmējam rēķini jāizraksta saskaņā ar normatīvajos aktos noteikto kārtību.

Puses vienojas par Atlikto maksājumu 2% (divi procenti) apmērā no izpildīto Darbu vērtības, kuru Pasūtītājs ietur no katra maksājuma Uzņēmējam. Pasūtītājs veic Atliktā maksājuma samaksu Uzņēmējam saskaņā ar Līgumā noteikto norēķinu kārtību pēc visu garantijas saistību izpildes un Līguma saistību izpildes akta abpusējas parakstīšanas (Līguma Vispārīgo noteikumu 10.6. punkts). Pasūtītājs ir tiesīgs ieturēt Atlikto maksājumu līgumsoda un/vai zaudējumu summas un/vai defektu novēršanas summas apmērā, lai kompensētu zaudējumus un/vai saskaņā ar Līgumu aprēķināto līgumsodu un/vai lai novērstu garantijas defektu pieteikšanas periodā pieteiktos, bet Uzņēmēja nenovērstos defektus.

Pusēm vienojoties, Atlikto maksājumu uz garantijas defektu pieteikšanas periodu var aizvietot ar Garantijas laika nodrošinājumu (kredītiestādes izsniegtu garantiju vai apdrošināšanas polisi) atbilstoši Līguma Vispārīgo noteikumu 8.punktam. Pēc atbilstoša Garantijas laika nodrošinājuma dokumenta saņemšanas, Pasūtītājs pārskaita Uzņēmējam Atlikto maksājumu.

## Līgumsods par Darbu izpildes kavējumu

* 1. [x]  saskaņā ar Vispārīgo noteikumu kārtību A.
	2. [ ]  saskaņā ar Vispārīgo noteikumu kārtību B.

## Papildu noteikumi

* 1. Līguma Speciālie noteikumi papildu atkāpes no Līguma Vispārīgajiem noteikumiem neparedz.

## Līgumā noteiktās atbildīgās personas un pilnvarojumi

[..]

* 1. Aktu par Darbu izpildes laikā demontētām iekārtām un materiāliem, kas netiek atkārtoti izmantoti montāžā, paraksta Uzņēmēja Darbu vadītājs un Pasūtītāja Tehniskie uzraugi.

## COVID-19 izplatības pārvaldība

* 1. Puses ir atbildīgas un apņemas ievērot visus Latvijas Republikā un Pasūtītāja objektos noteiktos pasākumus saistībā ar COVID-19 ierobežošanu. Pasūtītāja Projekta vadītājs iepazīstina Uzņēmēju ar Pasūtītāja uzņēmumā noteiktajiem ierobežojumiem saistībā ar COVID-19.
	2. Katra Puse sedz izdevumus, kas tai radušies saistībā ar noteiktajiem COVID-19 ierobežojošajiem pasākumiem un to ievērošanu.
	3. Puses nenes atbildību viena pret otru par saistību izpildes nokavējumu vai saistību neizpildi vispār, ja Puse ir rīkojusies ar atbilstošu profesionālo rūpību un tādēļ nav vainojama par saistību izpildes nokavējumu vai saistību neizpildi vispār COVID-19 izplatības vai ar tā ierobežošanu saistīto pasākumu dēļ, kuri ir stājušies spēkā pēc Uzņēmēja piedāvājuma iesniegšanas vai šī Līguma noslēgšanas dienas, tajā skaitā, Puse nepiemēro otrai Pusei kavējuma procentus, līgumsodus un neprasa minēto iemeslu dēļ radīto zaudējumu vai citu izmaksu atlīdzināšanu.
	4. COVID-19 ietekmētajai Pusei ir pienākums nekavējoties informēt otru Pusi par saistību izpildes nokavējuma termiņiem un plānotajiem Darbu izpildes termiņiem un/vai saistību neizpildes apstākļiem.
	5. COVID-19 ietekmētajai Pusei ir pienākums pēc otras Puses pieprasījuma pierādīt paziņojumā norādītos apstākļus, tajā skaitā to, ka cēlonis saistību izpildes nokavējumam vai saistību neizpildei vispār ir COVID-19 un ka tā ir rīkojusies ar atbilstošu profesionālo rūpību, lai novērstu saistību izpildes nokavējumu vai saistību neizpildi.
	6. Gadījumā, ja COVID-19 izplatības vai ar tā ierobežošanu saistīto pasākumu dēļ Pusēm nav iespējams turpināt saistību izpildi, Pusēm vienojieties ir tiesības izbeigt Līgumu. Pusei ir tiesības Līgumu izbeigt arī vienpusēji gadījumā, ja COVID-19 izplatības vai ar tā ierobežošanu saistīto pasākumu dēļ otrai Pusei nav iespējams turpināt Līguma saistību izpildi ilgāk kā 90 (deviņdesmit) dienas.

## Pušu paraksti

* 1. Parakstot šos Līguma Speciālos noteikumus, Puses piekrīt arī Līguma Vispārīgajiem noteikumiem un Speciālo noteikumu 3.3.punktā atzīmētajiem Līguma pielikumiem.
	2. Līgums kopā ar pielikumiem ir parakstīts ar drošu elektronisko parakstu un satur laika zīmogu. Uzņēmējs ar drošu elektronisko parakstu parakstītu un laika zīmogu saturošu Līgumu vienas darba dienas laikā pēc Līguma parakstīšanas nosūta uz Pasūtītāja e-pasta adresi: kanceleja@latvenergo.lv. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

|  |  |
| --- | --- |
| **PASŪTĪTĀJS** |  **UZŅĒMĒJS** |
| AS "Latvenergo"  | SIA "NK TEHNOLOĢIJA" |
| [..] | [..] |
|  |  |

Ar [..] tiek apzīmēta informācija, kas nav izpaužama trešajām pusēm